Babelscape/SREDFM huggingface dataset:
Τίλμαν Τόμας

Ο Τίλμαν Τόμας (Tillman Thomas, 1945-) είναι πολιτικός από τη Γρενάδα και πρωθυπουργός της χώρας από τον Ιούλιο του 2008 ως το Φεβρουάριο του 2013. Είναι αρχηγός του κόμματος Εθνικό Δημοκρατικό Κογκρέσο (NDC).
Φρεντ Ασταίρ

thumb|400px|"Ο Φρεντ Ασταίρ, φωτογραφία από την ταινία "Second Chorus" (1940)." 
Ο Φρεντ Ασταίρ ("αγγλικά: Fred Astaire", 10 Μαΐου 1899 – 22 Ιουνίου 1987), γεννημένος ως Φρέντερικ Αούστερλιτς στην Ομάχα της Νεμπράσκα, ήταν ένας βραβευμένος με Όσκαρ Αμερικανός χορευτής, χορογράφος, τραγουδιστής και ηθοποιός του κινηματογράφου και του θεάτρου. Η καριέρα του στο θέατρο και στον κινηματογράφο διήρκεσε για εβδομήντα έξι ολόκληρα χρόνια, κατά τη διάρκεια των οποίων πραγματοποίησε τριάντα μία μουσικές ταινίες. Ιδιαίτερα ονομαστή ήταν η καλλιτεχνική του συνεργασία με την Τζίντζερ Ρότζερς, με την οποία συμπρωταγωνίστησε σε δέκα ταινίες. 

Οι Τζωρτζ Μπαλανσίν και Ρούντολφ Νουρέγιεφ τον κατονόμασαν ως τον μεγαλύτερο χορευτή του εικοστού αιώνα και έχει γενικότερα αναγνωριστεί ως ο χορευτής με τη μεγαλύτερη επιρροή στην ιστορία των κινηματογραφικών και τηλεοπτικών μιούζικαλ. Το Αμερικανικό Ινστιτούτο Κινηματογράφου τον έχει κατατάξει ως τον 5ο Μεγαλύτερο Άρρενα Αστέρα Όλων Των Εποχών.
Δυο μέρες μόνο

Το Δυο μέρες μόνο ήταν μια ελληνική κοινωνική τηλεοπτική σειρά του Χριστόφορου Παπακαλιάτη, η οποία προβλήθηκε το πρώτο μισό της σεζόν 2005 - 2006 και το πρώτο μισό της σεζόν 2006 - 2007, από το κανάλι Mega. Αν και σημείωσε ικανοποιητικά νούμερα τηλεθέασης, δεν ανταποκρίθηκε στις προσδοκίες των υπευθύνων, καθώς η προηγούμενη σειρά του Χριστόφορου Παπακαλιάτη, «Κλείσε τα μάτια», είχε θεαματικές επιδόσεις στους πίνακες της AGB. Το ομότιτλο τραγούδι είχε κυκλοφορήσει πρώτη φορά το 1991 στο δίσκο της συνεργασίας της Δήμητρας Γαλάνη με τον Παρασκευά Καρασούλο, "Φως".
Ανατολική Πρωσία

Η Ανατολική Πρωσία (γερμανικά: Ostpreussen/Ostpreußen, πολωνικά: "Prusy Wschodnie", λιθουανικά: "Rytų Prūsija", λατινικά: "Borussia orientalis," ρωσικά: Восточная Пруссия, "Βοστότσναγια Προύσια)" ήταν επαρχία της Πρωσίας από την ίδρυση του Γερμανικού Ράιχ και αποτελούσε από το 1871 ως το 1945 το βορειανατολικότερο διαμέρισμα της Γερμανίας. Το 1945 υπάχθηκε προσωρινά στην Πολωνία και υπό την διοίκηση της Πολωνίας (2/3 της Ανατολικής Πρωσίας) και της Ρωσίας (περιφέρεια Καλίνινγκραντ στην Ρωσική ΣΟΣΔ της Σοβιετικής Ένωσης), για να μονιμοποιηθεί το 1990.
Μενέλαος Παλλάντιος

thumb|Ο Μενέλαος Παλλάντιος (Επεξεργασμένη φωτογραφία από τον ίδιο)
Ο Μενέλαος Παλλάντιος του Γεωργίου (1914-2012) ήταν σύγχρονος Έλληνας μουσουργός, διευθυντής Ωδείων και ακαδημαϊκός.
Πολύκαστρο

Tο Πολύκαστρο είναι πόλη του νομού Κιλκίς στην Κεντρική Μακεδονία, με 7.064 κατοίκους και πρωτεύουσα του Δήμου Παιονίας. Είναι η δεύτερη μεγαλύτερη πόλη του νομού Κιλκίς και είναι χτισμένη πάνω στην Παλαιά Εθνική Οδό Θεσσαλονίκης - Ευζώνων και δίπλα στον ποταμό Αξιό.

Η υψομετρική ανύψωση της πόλης είναι 60 μέτρα και χαρακτηρίζεται ως η καλύτερα ρυμοτομημένη πόλη του Νομού Κιλκίς. Στο Πολύκαστρο ιδρύθηκε το πρώτο Κτηματολογικό Γραφείο στην Ελλάδα. Το Πολύκαστρο είναι το ζωτικό κέντρο δέκα δημοτικών διαμερισμάτων και πολλών γύρω οικισμών και χαρακτηρίζεται από μεγάλη εμπορική κίνηση και αναπτυσσόμενο βιοτεχνικό πάρκο.
Μαρία Σολωμού

Η Μαρία Σολωμού (γενν. Αθήνα, 1 Οκτωβρίου 1974) είναι Ελληνίδα ηθοποιός.
Έγινε γνωστή μέσα από τους ρόλους της στις τηλεοπτικές σειρές του Mega Channel "Απόσταση αναπνοής" (2003-2004) και "Singles" (2004-2008). Στο θέατρο έχει συνεργαστεί με τη Ζωή Λάσκαρη στο θέατρο Αθηναΐδα και με τη Μίνα Αδαμάκη ως σκηνοθέτη στο θεατρικό έργο "Το λουτρό". Τη θεατρική σεζόν (2008-2009) πρωταγωνίστησε στο έργο "Προδοσία" του Χάρολντ Πίντερ, με τον Αντώνη Καρυστινό και το Νίκο Νίκα.

Σπούδασε οικονομικά στο Αμερικανικό κολλέγιο Deree. Εργάστηκε για μικρό χρονικό διάστημα ως αεροσυνοδός ενώ στη συνέχεια σπούδασε στη Δραματική Σχολή «Ίασμος» του Βασίλη Διαμαντόπουλου. Έχει πρωταγωνιστήσει σε τηλεοπτικές σειρές, σε κινηματογραφικά αλλά και θεατρικά έργα.

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Δημοκρατικό Σοσιαλιστικό Κόμμα

Το Δημοκρατικό Σοσιαλιστικό Κόμμα (Δ.Σ.Κ.) ήταν ελληνικό πολιτικό κόμμα με αρχηγό τον Γεώργιο Παπανδρέου.
Δήμος Πολυκάστρου

Ο Δήμος Πολυκάστρου ήταν δήμος του νομού Κιλκίς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Παιονίας. Βρισκόταν στο κεντρικό τμήμα του νομού, καλύπτοντας μία μεγάλη περιοχή που εκτείνεται από τα σύνορα με τη Βόρεια Μακεδονία μέχρι τον νομό Θεσσαλονίκης. Ο δήμος Πολυκάστρου περιλάμβανε έντεκα δημοτικά διαμερίσματα και είχε συνολικό πληθυσμό 12.732 κατοίκους.
Νέιθαν Μπερνς

Ο Νέιθαν Μπερνς (αγγλικά: "Nathan Burns", 7 Μαΐου 1988) είναι Αυστραλός διεθνής ποδοσφαιριστής που αγωνίζεται στις θέσεις του πλάγιου και δεύτερου επιθετικού. Κατά τη διάρκεια της καριέρας του έχει αγωνιστεί σε διάφορους συλλόγους της "A-League" και του εξωτερικού.
Γιώργος Καραμίχος

Ο Γιώργος Καραμίχος (Βέροια, 3 Ιανουαρίου 1974) είναι Έλληνας ηθοποιός.
Χάρολντ ο Λαγοπόδαρος

thumb|right|Χάρολντ o Λαγοπόδαρος σε χειρόγραφο του 13ου αιώνα
Ο Χάρολντ Α΄ της Αγγλίας ή Χάρολντ ο Λαγοπόδαρος ("Harold Harefoot", περί το 1016 - 17 Μαρτίου 1040) βασιλιάς της Αγγλίας (1035 - 1040) ήταν δεύτερος γιος και διάδοχος του Κνούτου του Μέγα και της Έλφγκιφου του Νορθάμπτον, ονομάστηκε "Λαγοπόδαρος" επειδή ήταν γρήγορος στο τρέξιμο.
Αρχικά βασίλευσε στην Αγγλία στην θέση του ετεροθαλούς αδελφού του Αρθακανούτου ο οποίος βρισκόταν στην Δανία και ήταν απασχολημένος σε εξέγερση που είχε ξεσπάσει στην Νορβηγία μετά την ανατροπή του μεγαλύτερου αδελφού του Σβεν της Νορβηγίας. Ο Χάρολντ ήθελε να στεφτεί αμέσως βασιλιάς αλλά ο Έθελνοτ, Αρχιεπίσκοπος του Καντέρμπερι αρνήθηκε να το κάνει, πραγματοποιήθηκε τελικά το 1037 με την επέμβαση του κόμη Λέοφρικ. Την ίδια εποχή οι δυο ετεροθαλείς αδελφοί του Χάρολντ Εδουάρδος ο Εξομολογητής και Άλφρεντ Έθελινγκ επέστρεψαν στην Αγγλία με μια ισχυρή στρατιωτική δύναμη. Ο Άλφρεντ συνελήφθη από τον κόμη Γκόντγουιν, παραδόθηκε στον Χάρολντ τον Λαγοπόδαρο, στην συνέχεια τυφλώθηκε και πέθανε από τα τραύματα του.
Ο Χάρολντ πέθανε πρόωρα μετά από βασιλεία μόλις 5 ετών (1040), ο ετεροθαλής αδελφός του Αρθακανούτος επέστρεψε στην Αγγλία και ανέλαβε την βασιλεία ειρηνικά, τάφηκε αρχικά στο Αββαείο του Ουέστμινστερ. Ο εκδικητικός Αρθακανούτος ξέθαψε το πτώμα του, το αποκεφάλισε και το έριξε στον Τάμεση, αργότερα συνέλεξε το πτώμα του ένας ψαράς και τάφηκε με τιμές στο Λονδίνο.
Ιγνάσιο Μιλάμ Τανγκ

Ο Ιγνάσιο Μιλάμ Τανγκ (Ignacio Milam Tang, 1940-) είναι πολιτικός από την Ισημερινή Γουινέα, πρωθυπουργός του αφρικανικού κράτους από το 2008 ως το 2012 και Πρώτος Αντιπρόεδρος της χώρας από το Μάιο του 2012. Ανήκει στο κυβερνών Δημοκρατικό Κόμμα Ισημερινής Γουινέας (PDGE). Προέρχεται από την εθνοτική ομάδα των Φανγκ.
Πατριάρχης Πύρρος

Ο Πατριάρχης Πύρρος (... - 1 Ιουνίου 654) ήταν ο 62ος Αρχιεπίσκοπος Νέας Ρώμης και Οικουμενικός Πατριάρχης, ο οποίος σύμφωνα με τους πατριαρχικούς καταλόγους ποίμανε την Εκκλησία της Κωνσταντινουπόλεως τρία έτη, δύο μήνες και δύο ημέρες (638-641, 654).

Δεν σώζονται πολλές πληροφορίες για τη ζωή του, ωστόσο είναι γνωστό ότι πριν την εκλογή του σε Πατριάρχη ήταν ηγούμενος της Μονής της Θεοτόκου στη Χρυσούπολη. Εικάζεται, επίσης, ότι ήταν πρεσβύτερος στο ναό της Αγίας Σοφίας και έφερε το οφφίκιο του «άρχοντος των μοναστηρίων».
Σεβεροουράλσκ

Το Σεβεροουράλσκ (ρωσ. "Североуральск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 33.500 κατοίκους (απογραφή 2002). Η πόλη απέχει σιδηροδρομικά 512 χλμ από το Αικατερίνενμπουργκ και 80 χλμ από το Σερόβ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Βρίσκεται στο ποτάμι Βαγκράν.
Βολτσάνσκ

Το Βολτσάνσκ (ρωσ. "Волча́нск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 10.600 κατοίκους (απογραφή 2002). Η πόλη απέχει σιδηροδρομικά 452 χλμ από το Αικατερίνενμπουργκ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Βρίσκεται στο ποτάμι Βολτσάνκα. Έχει τραμ.
Ίβντελ

Το Ίβντελ (ρωσ. "Ивдель") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 17.800 κατοίκους (απογραφή 2002). Η πόλη απέχει σιδηροδρομικά 535 χλμ από το Αικατερίνενμπουργκ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Βρίσκεται στο ποτάμι Ίβντελ.
Αραμίλ

Το Αραμίλ (ρωσ. "Арамиль") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 15.100 κατοίκους. Βρίσκεται 15 χλμ νοτιοανατολικά από το Αικατερίνενμπουργκ, κοντά στον ποταμό Αραμίλκα.
Ζαρέτσνι

thumb|Η σημαία του Ζαρέτσνι
Το Ζαρέτσνι (ρωσ. "Заречный") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 27.600 κατοίκους. Βρίσκεται 50 χλμ ανατολικά από το Αικατερίνενμπουργκ, στον ποταμό Πησμά.
Κρασνοουράλσκ

thumb|Θυρεός
Το Κρασνοουράλσκ (ρωσ. "Красноуральск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 28.100 κατοίκους. Βρίσκεται 224 χλμ βόρεια από το Αικατερίνενμπουργκ, στο ποταμό Κουσάικα.
Κάμενσκ Ουράλσκι

Το Κάμενσκ Ουράλσκι (ρωσικά: "Каменск-Уральский") είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 174.689 κατοίκους σύμφωνα με την απογραφή του 2010. Βρίσκεται 100 χλμ. νοτιοανατολικά από το Αικατερίνενμπουργκ, ανάμεσα στους ποταμούς Κάμενκα και Ισέτ.
Κρασνοουφίμσκ

Το Κρασνοουφίμσκ (ρωσ. "Красноуфимск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 40.900 κατοίκους. Βρίσκεται 224 χλμ δυτικά από το Αικατερίνενμπουργκ, στο ποταμό Ουφά.
Είμαστε στον αέρα

Το Είμαστε στον αέρα είναι μία ελληνική σειρά που προβλήθηκε από τον τηλεοπτικό σταθμό Mega παραγωγής 1997-1999. Το σενάριο έγραψαν ο Θοδωρής Μανίκας και ο Παναγιώτης Κούστας, ενώ σκηνοθετήθηκε από τον Νίκο Κουτελιδάκη στον πρώτο κύκλο και από την Μύρνα Τσάπα στον δεύτερο κύκλο. Το ομώνυμο τραγούδι σε στίχους και μουσική του Θοδωρή Μανίκα ερμήνευσε το συγκρότημα Thirty Ντέρτι που εμφανίζονταν και σε πολλά επεισόδια της σειράς.
Αρθακανούτος

Ο Aρθακανούτος (Δαν. : "Hardeknud", 1018 - 8 Ιουνίου 1042) βασιλιάς της Δανίας (1035 - 1042) και της Αγγλίας (1040 - 1042) ήταν γιος του βασιλιά Κνούτου του Μέγα από την δεύτερη σύζυγό του Έμμα της Νορμανδίας. Μετά τον θάνατο του πατέρα του (1035) έδωσε σκληρές μάχες για να διατηρήσει τις κτήσεις του, ο Μάγκνους ο Καλός κατέλαβε την Νορβηγία αλλά ο Αρθακανούτος διαδέχτηκε τον πατέρα του στην Δανία (1035) και τον ετεροθαλή αδελφό του Χάρολντ τον Λαγοπόδαρο στην Αγγλία (1040).
Ο Αρθακανούτος πέθανε πρόωρα και αιφνίδια σαν ο τελευταίος Σκανδιναβός βασιλιάς που κυβέρνησε την Αγγλία, διάδοχοι του ορίστηκαν ο Μάγκνους ο Καλός στην Δανία και ο ετεροθαλής αδελφός του Εδουάρδος ο Εξομολογητής στην Αγγλία.
Ο Αρθακανούτος γεννήθηκε αμέσως μετά τον γάμο των γονέων του τον Ιούλιο ή τον Αύγουστο του 1017. Ο Κνούτος έβαλε στην άκρη την πρώτη σύζυγο του Έλφγκιφου του Νορθάμπτον χωρίς να την αποκηρύξει προκειμένου να παντρευτεί την Έμμα, έδωσε προτεραιότητα όμως στους γιους που θα γεννηθούν από τον δεύτερο γάμο του στα θέματα της διαδοχής του σε σχέση με τους προηγούμενους. Η Έμμα και ο Αρθακανούτος έπαιξαν σημαντικό ρόλο στην μεταφορά του σώματος του μάρτυρα Αγίου Έλφγκιφου από το Λονδίνο στο Καντέρμπερι, αυτό ισχυροποίησε σε σημαντικό βαθμό τα δικαιώματα του για την διαδοχή του στον θρόνο της Αγγλίας.
Ρινόκερος της Ιάβας

Ο Ρινόκερος της Ιάβας ("Rhinoceros sondaicus - Ρινόκερος ο σονδαϊκός") είναι μέλος της οικογένειας των Ρινοκεροτίδων και ένα από τα πέντε είδη ρινόκερων που υπάρχουν σήμερα. Ανήκει στο ίδιο γένος με τον Ινδικό ρινόκερο, και έχει παρόμοιο δέρμα που θυμίζει μωσαϊκό. Το σώμα του έχει μήκος 3,1-3,2 μ. και ύψος 1,4-1,7 μ. Είναι μικρότερος από τον Ινδικό Ρινόκερο και βρίσκεται πιο κοντά σε μέγεθος με το Μαύρο ρινόκερο. Το κέρατο είναι συνήθως μικρότερο από αυτό των άλλων ειδών, καθώς δεν ξεπερνά σε μήκος τα 25 εκ.

Παλαιότερα, υπήρξε το πιο διαδεδομένο είδος ρινόκερου στην Ασία με μέλη του να ζουν στα νησιά της Ινδονησίας, σε ολόκληρη τη Νοτιοανατολική Ασία, στην Ινδία και την Κίνα. Το είδος του σήμερα βρίσκεται σε σημαντικό κίνδυνο εξαφάνισης, με μόνο δύο γνωστούς πληθυσμούς σε άγρια κατάσταση, και κανένα σε αιχμαλωσία. Πιθανότατα, είναι το σπανιότερο μεγάλο θηλαστικό της γης
. Ένας πληθυσμός τουλάχιστον 40-50 ζουν στο εθνικό πάρκο Ujung Kulon στο νησί της Ιάβα στην Ινδονησία και ένας μικρός πληθυσμός, όχι παραπάνω από οκτώ, επιβιώνει στο εθνικό πάρκο Cat Tien του Βιετνάμ. Η μείωση του πληθυσμού του Ρινόκερου αποδόθηκε στη λαθροθηρία, καθώς τα κέρατά τους χρησιμοποιούνται ευρέως στην παραδοσιακή κινεζική ιατρική και πωλούνται σε υψηλές τιμές στη μαύρη αγορά. Άλλος σημαντικός παράγοντας που οδήγησε στην μείωση του πληθυσμού, υπήρξαν οι πολεμικές συγκρούσεις στην περιοχή, όπως ο Πόλεμος του Βιετνάμ. Σήμερα, οι κύριοι κίνδυνοι για το ρινόκερο της Ιάβας, παραμένουν οι λαθροκυνηγοί, οι ασθένειες και η απώλεια της γενετικής ποικιλότητας εξαιτίας της σημαντικής μείωσης του πληθυσμού. 

Η Ρινόκερος της Ιάβας μπορεί να ζήσει περίπου 30-45 έτη στην φύση. Συνήθως ζει σε τροπικά δάση, υγρά λιβάδια και μεγάλες εκτάσεις. Με εξαίρεση την περίοδο της αναπαραγωγής και της ανατροφής των απογόνων του είναι κυρίως μοναχικό ζώο. Συνήθως αποφεύγει τον άνθρωπο, ο οποίος αποτελεί τον μόνο του εχθρό, αλλά θα επιτεθεί αν αισθανθεί ότι απειλείται. Το είδος του, σπάνια παρακολουθείται από τους επιστήμονες εξαιτίας της σπανιότητάς του.
Σησέρτ

Το Σησέρτ (ρωσ. "Сысерть") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 21.000 κατοίκους. Βρίσκεται 50 χλμ από το Αικατερίνενμπουργκ, στο πόταμο Σησέρτ.
Σουχόι Λογκ

Το Σουχόι Λογκ (ρωσ. "Сухой Лог") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 36.300 κατοίκους. Βρίσκεται 114 χλμ από το Αικατερίνενμπουργκ, στο πόταμο Πησμά.
Νοβοουράλσκ

Το Νοβοουράλσκ (ρωσικά: "Новоуральск") είναι πόλη της Ρωσικής Ομοσπονδίας, στην Περιφέρεια Σβερντλόφσκ, με πληθυσμό 85.522 κατοίκους σύμφωνα με την απογραφή του 2010.Βρίσκεται 67 χλμ. βόρεια από το Αικατερίνενμπουργκ, στο ποτάμι Νέιβα.
Αλέξανδρος Κατακουζηνός

Ο Αλέξανδρος Κατακουζηνός (Τεργέστη 16 Μαρτίου 1824 - Αθήνα 1892) ήταν συνθέτης, χοράρχης, μελουργός, μουσικός παιδαγωγός και ποιητής.
Ρεζ

thumb|200px|Η σημαία του Ρεζ
Το Ρεζ (ρωσ. "Реж") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 39.300 κατοίκους. Βρίσκεται 83 χλμ νότιοανατολικά από το Αικατερίνενμπουργκ, στο ποτάμι Ρεζ.
Μηχάιλοβσκ

Το Μηχάιλοβσκ (ρωσ. "Михайловск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 10.200 κατοίκους. Βρίσκεται 163 χλμ από το Αικατερίνενμπουργκ και 28 χλμ από το Νίζνιε Σέργκι.
Νίζνιε Σέργκι

Το Νίζνιε Σέργκι (ρωσ. "Нижние Серги") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 12.100 κατοίκους. Βρίσκεται 100 χλμ νοτιοδυτικά από το Αικατερίνενμπουργκ, στο ποτάμι Σεργκά.
Νόβαγια Λιάλια

Το Νόβαγια Λιάλια (ρωσ. Новая Ляля) - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 13.500 κατοίκους. Βρίσκεται 306 χλμ βόρεια από το Αικατερίνενμπουργκ, στο ποτάμι Λιάλια. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες.
Λεύκος

Στην ελληνική μυθολογία ο Λεύκος ήταν γιος του Τάλω στην Κρήτη. Ο Λεύκος εγκαταλείφθηκε στο ύπαιθρο μετά τη γέννησή του και ανατράφηκε από τον βασιλιά Ιδομενέα. Κι όταν, αρκετά χρόνια αργότερα, ο Ιδομενέας έφυγε για να συμμετάσχει στον Τρωικό Πόλεμο, εμπιστεύθηκε τη φύλαξη της συζύγου του Μήδας και της κόρης του Κλεισιθήρας στον Λεύκο. Λέγεται μάλιστα ότι ο Ιδομενέας είχε μνηστεύσει την κόρη του με τον Λεύκο. Αλλά ο Ναύπλιος ο Νεώτερος παρεκίνησε τον Λεύκο να διαφθείρει τη Μήδα παρασύροντάς τη σε μοιχεία. Με αυτό τον τρόπο θέλησε ο Ναύπλιος να εκδικηθεί τον άδικο φόνο του γιου του, του Παλαμήδη. Η συνέχεια ήταν τραγική: ο Λεύκος σκότωσε τη Μήδα και την Κλεισιθήρα, και μάλλον και τα δύο μικρά αγόρια του Ιδομενέα, τον Ίφικλο και τον Λύκο. Ο Ιδομενέας, μόλις επέστρεψε στην Κρήτη και έμαθε ότι ο θετός γιος του είχε ξεκληρίσει την οικογένειά του, τον τύφλωσε και τον έδιωξε. Σύμφωνα όμως με άλλη εκδοχή, ο Λεύκος κατόρθωσε να εκδιώξει τον Ιδομενέα αναγκάζοντάς τον να πάρει τον δρόμο της εξορίας.
Λεύκασπις

Στην ελληνική μυθολογία ο Λεύκασπις ήταν ένας από τους 6 ηγεμόνες της Σικελίας που αντιτάχθηκαν στον Ηρακλή όταν αυτός πήγε στη Σικελία και σκοτώθηκαν από αυτόν. Ο Διόδωρος γράφει ότι και οι 6 τιμήθηκαν ως εντόπιοι ήρωες. Σε νομίσματα των Συρακουσών παριστάνεται ο Λεύκασπις φορώντας περικεφαλαία και κρατώντας ξίφος και ωοειδή ασπίδα.
Λεύκωνας

Στην ελληνική μυθολογία ο Λεύκωνας (Λεύκων) ήταν γιος του Αθάμαντα και της κόρης του Υψέα, της Θεμιστούς. Αδέλφια του Λεύκωνα ήταν ο Ερύθριος, ο Σχοινέας και ο Πτώος. Ο Λεύκων ήταν ο «επώνυμος ήρωας» της λίμνης Λευκωνίδας στη Βοιωτία, αφού ο Αθάμαντας και οι πρόγονοί του ήρθαν από τη Θεσσαλία και εγκαταστάθηκαν στη Βοιωτία. Ο Λεύκωνας συνδέεται και με τον Ορχομενό, καθώς η κόρη του Ευίππη παντρεύτηκε τον βασιλιά του Ορχομενού Ανδρέα. Εκτός από την Ευίππη, ο Λεύκωνας είχε ακόμα δύο παιδιά: την Πεισιδίκη και τον Ερύθρα, επώνυμο ήρωα των Ερυθρών της Βοιωτίας.
Αθηένου

Η Αθηένου είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας.
Ιρμπίτ

Το Ιρμπίτ (ρωσ. "Ирбит") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 42.500 κατοίκους. Βρίσκεται στο πόταμο Νίτσα. Δημάρχος – Ανδρέας Γκελμουτ. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες. Είναι μεγάλο βιομηχανικό κέντρο. Μία από τις αρχαιότερες πόλεις στην Ουράλια.
Ντεγκτιάρσκ

Το Ντεγκτιάρσκ (ρωσ. "Дегтярск") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 15.300 κατοίκους. Βρίσκεται στο ποταμό Βιάζοβκα. Το κλίμα είναι ηπειρωτικό, με ήπια καλοκαίρια και κρύους χιονισμένους χειμώνες.
Κιροβγκράντ

Το Κιροβγκράντ (ρωσ. "Кировград") - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 22.700 κατοίκους. Πήρε το όνομα του από τον σοβιετικό πολιτικό Σεργκέι Κίροφ.
Ταβντά

thumb|200px|Η σημαία του Ταβντά
Το Ταβδά (ρωσ. "Тавда") - είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 39.500 κατοίκους. Βρίσκεται 360 χλμ βορειοανατολικά από το Αικατερίνενμπουργκ, στο ποτάμι Ταβδά. Το κλίμα είναι ηπειρωτικό, με τα συγκρατημένα καλοκαίρια και κρύους χιονώδεις χειμώνες.
Βέρχνιαγια Σαλντά

Η Βέρχνιαγια Σαλντά (ρωσ. "Верхняя Салда") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 50.100 κατοίκους. Βρίσκεται 195 χλμ βόρεια από το Αικατερίνενμπουργκ, στο ποτάμι Σαλντά.
Βέρχνιαγια Πησμά

Η Βέρχνιαγια Πησμά (ρωσ. "Верхняя Пышма") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 57.700 κατοίκους. Προάστιο του Αικατερίνενμπουργκ.
Μπεριόζοβσκι

Το Μπεριόζοβσκι (ρωσ. "Берёзовский") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 47.000 κατοίκους. Βρίσκεται 13 χλμ βορειοανατολικά από το Αικατερίνενμπουργκ, στο πόταμο Μπεριόζοβκα. Κέντρο για το χρυσό.
Μπογκντανόβιτς

Το Μπογκντανόβιτς (ρωσ. "Богданович") είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 32.300 κατοίκους. Βρίσκεται 99 χλμ ανατολικά από το Αικατερίνενμπουργκ, στο ποτάμι Κουνάρα.
Windows Media Player

Το Windows Media Player (WMP) είναι μια ψηφιακή εφαρμογή προγράμματος αναπαραγωγής πολυμέσων και ψηφιακής βιβλιοθήκης, που ανεπτύχθη από τη Microsoft, χρησιμοποιείται για την αναπαραγωγή ήχων, βίντεο και προβολής εικόνων σε προσωπικούς υπολογιστές και εκτελείται στο λειτουργικό σύστημα Microsoft Windows, καθώς επίσης σε Pocket PC και σε συσκευές Windows Mobile. Εκδόσεις του Windows Media Player κυκλοφόρησαν επίσης για το Mac OS, για το Mac OS X και για το Solaris, αλλά δεν επανεκδόθηκαν γι' αυτά τα προϊόντα.

Εκτός από τις βασικές του λειτουργίες, το Windows Media Player μπορεί να εγγράφει μουσική από και σε CD, να συγχρονίζει περιεχόμενο με μία συσκευή ψηφιακής μουσικής (MP3 player) ή μεταξύ άλλων συσκευών και να επιτρέπει την αγορά ή το δανεισμό μουσικής από έναν αριθμό μουσικών ηλεκτρονικών καταστημάτων.

Το Windows Media Player αντικατέστησε μια παλιά μορφή λογισμικού που ονομαζόταν απλώς Media Player προσθέτοντας χαρακτηριστικά πέρα από την αναπαραγωγή μουσικής ή βίντεο. 

Οι προεπιλεγμένες μορφές αρχείων είναι η Windows Media Video (WMV), η Windows Media Audio (WMA) και η Advanced Systems Format (ASF), καθώς επίσης υποστηρίζεται η λίστα αναπαραγωγής σε μορφή XML και ονομάζεται Windows Playlist (WPL). Το λογισμικό Zune, το οποίο, ουσιαστικά, είναι μία τροποποιημένη έκδοση του Windows Media Player, υποστηρίζει επιπροσθέτως τη μορφή ήχου AAC (Advanced Audio Coding) και τις μορφές βίντεο MPEG-4 και H.264.

Το πρόγραμμα αναπαραγωγής μπορεί επίσης να παραμετροποιήσει μια υπηρεσία Διαχείρισης ψηφιακών αδειών στη μορφή του Windows Media DRM.
Κουμανδαρία

Η Κουμανταρία (ή κουμανδαρία) είναι ένα γλυκό επιδόρπιο κρασί που παράγεται στη περιοχή Κουμανδαρίας της Κύπρου, στους πρόποδες της οροσειράς Τροόδους. Έχει κατοχυρωθεί από την Ευρωπαϊκή Ένωση ως προϊόν ελεγχόμενης ονομασίας προέλευσης.

Η παραγωγή κουμανδαρίας τεκμηριώνεται στην Κύπρο από το 800 π.Χ. αλλά εντατικοποιήθηκε και συστηματοποιήθηκε με τη σημερινή της ονομασία κατά την περίοδο της Φραγκοκρατίας, όταν η περιοχή παραγωγής της ανήκε σε λατινικά μοναστικά τάγματα ("La Grande Commanderie").

Παράγεται από λιαστά (ημισταφιδομένα) σταφύλια. Oίνοι, οι οποίοι παράγονται έτσι ονομάζονται στο εξωτερικό "Άχυροι Oίνοι".
Τάσος Κατσαμπής

Ο Τάσος Κατσαμπής είναι Έλληνας παλαίμαχος επαγγελματίας διεθνής ποδοσφαιριστής του Ηρακλή που αγωνιζόταν στη θέση του κεντρικού αμυντικού. Ολοκλήρωσε την καριέρα του στο τέλος της περιόδου 2010-11 έχοντας συμπληρώσει 535 συμμετοχές και 45 γκολ σε όλες τις διοργανώσεις. Από αυτές οι 416 συμμετοχές και τα 26 γκολ αφορούν το πρωτάθλημα της πρώτης εθνικής.
Α.Ο. Αμπελοκήπων

Ο Α.Ο. Αμπελοκήπων ή Αμπελόκηποι όπως συνηθίζεται να αναφέρεται είναι αθλητικό σωματείο καλαθοσφαίρισης με έδρα τους Αμπελοκήπους Αθήνας. Η ομάδα μπάσκετ αγωνίζεται στην Γ΄ΕΣΚΑ κατηγορία.
Βόρεια Γερμανική Συνομοσπονδία

Η Βόρεια Γερμανική Συνομοσπονδία ή Βορειογερμανική Ένωση (γερμ. "Norddeutscher Bund") ήταν αρχικά στρατιωτική ομοσπονδία που ιδρύθηκε το 1866 και δια συντάγματος έλαβε μορφή ομοσπονδίας κρατών το 1867. Μέλη του ήταν τα Γερμανικά κρατίδια που βρίσκονταν βόρεια του ποταμού Μάιν.
Snow

Ο Ντάριν Ο' Μπράιεν ("Darrin Kenneth O'Brien", 30 Οκτωβρίου 1969), γνωστότερος με το καλλιτεχνικό του ψευδώνυμο Snow, είναι βραβευμένος Καναδός μουσικός της ρέγκε από το Τορόντο του Οντάριο. Είναι περισσότερο γνωστός για τη μεγάλη επιτυχία του 1993, "Informer".
Commodore International

Η Commodore International ήταν εταιρεία παραγωγής ηλεκτρονικών υπολογιστών με έδρα το Γουεστ Τσέστερ της Πενσιλβάνια, η οποία κυριάρχησε στην δεκαετία του 1980 και στις αρχές της δεκαετίας 1990 στην αγορά των οικιακών υπολογιστών. Πέραν αυτού κυριάρχησε στην αγορά των πρώτων εμπορικών εφαρμογών για μικροϋπολογιστές στους τομείς εκπαίδευσης, έρευνας και παραγωγής. 

Η εταιρεία δήλωσε πτώχευση στις 29 Απριλίου 1994. Το όνομα "Commodore" υπάρχει και χρησιμοποιείται ωστόσο μέχρι σήμερα: Τα δικαιώματα χρήσης απέκτησε στις 31 Δεκεμβρίου 2004 η εταιρεία "Yeahronimo Media Ventures".
Φλόιντ Γκόντφρεντσον

right|280px|thumb|Δείγμα δουλειάς του καλλιτέχνη
Ο Φλόιντ Γκόντφρεντσον ("Floyd Gottfredson") ήταν Αμερικανός σχεδιαστής κόμικς των ιστοριών του "Walt Disney", τις οποίες ανέλαβε εξ’ ολοκλήρου (σενάριο και σχέδιο) από το Μάϊο του 1930, έως και τη συνταξιοδότησή του, το 1975.

Γεννήθηκε στο Κέϊσβιλ της Γιούτα, στις 5 Μαΐου του 1905 και πέθανε στη Νότια Καλιφόρνια, στις 22 Ιουλίου του 1986.

Ήταν ο καλλιτέχνης της κλασσικής σειράς του Mickey Mouse στα μεγάλα εβδομαδιαία έντυπα των ΗΠΑ, ωστόσο το ξεκίνημά του χαρακτηρίσθηκε από δημοσίευση εικονογραφημένων ιστοριών για τοπικές εφημερίδες του Σώλτ Λέικ Σίτι και της Γιούτα.

Ως συνεργάτης του Γουώλτ Ντίσνεϋ, εισήγαγε νέους χαρακτήρες στη σειρά, σαν το «Μαύρο Φάντασμα» ("Phantom Blot") ή τον «Ήττα-Βήττα» ("Eega-Beeva") και η ποιοτική δουλειά του επηρέασε νεώτερους καλλιτέχνες του είδους, όπως ο Ιταλός Ρομάνο Σκάρπα.

Διετέλεσε επικεφαλής του τμήματος κόμικς της "Walt Disney Company", από το 1930 έως το 1946.
Παύλος Βαρδινογιάννης

Ο Παύλος Βαρδινογιάννης (14 Φεβρουαρίου 1925 - 4 Μαΐου 1984) ήταν Έλληνας πολιτικός και επιχειρηματίας, από τα πιο γνωστά μέλη της οικογένειας Βαρδινογιάννη.
Διαγωνισμός Τραγουδιού Eurovision 2004

Ο Διαγωνισμός Τραγουδιού Eurovision 2004 ήταν ο 49ος Διαγωνισμός Τραγουδιού της Eurovision και πραγματοποιήθηκε στην Κωνσταντινούπολη της Τουρκίας, μετά τη νίκη της Σερτάμπ Ερενέρ στο διαγωνισμό του με το τραγούδι "Everyway That I Can" στη Ρίγα της Λετονίας. Ήταν η πρώτη φορά που ο διαγωνισμός διεξήχθη στην Τουρκία, 29 χρόνια μετά το ντεμπούτο της χώρας. Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και η Τουρκική Ραδιοφωνία Τηλεόραση (TRT), ο διαγωνισμός διεξήχθη στο Abdi İpekçi Arena και, για πρώτη φορά, αποτελούταν από έναν ημιτελικό στις 12 Μαΐου και τον τελικό στις 15 Μαΐου 2004. Τα δύο ζωντανά σόου παρουσίασαν οι Κόρχαν Αμπάι και Μελτέμ Τζούμπουλ.

Ήταν ο πρώτος διαγωνισμός της Eurovision που λάμβανε χώρα σε μια διηπειρωτική χώρα και πόλη, σε μια χώρα με την πλειονότητα να είναι Μουσουλμάνοι και σε μια Τουρκόγλωσση χώρα.

Τριάντα έξι χώρες συμμετείχαν στο διαγωνισμό, προσπερνώντας το ρεκόρ των είκοσι έξι στην προηγούμενη έκδοση. Η , η , η και η συμμετείχαν για πρώτη φορά εκείνη τη χρονιά. Το παλιό σύστημα υποβιβασμού αντικαταστάθηκε με ημιτελικό. Αυτό έγινε για να εξυπηρετήσει τον αυξανόμενο αριθμό χωρών που ήθελαν να συμμετάσχουν. Η νέα μορφή επέτρεψε σε όλες τις χώρες να συμμετέχουν κάθε χρόνο, αντί να αναγκάζονται να απέχουν σύμφωνα με τους κανόνες υποβιβασμού, που ήταν το πρότυπο από το 1994. Εξαιτίας αυτού, η , η , η , το , η και η , επέστρεψαν όλοι στο διαγωνισμό.

Νικήτρια αναδείχθηκε η Ουκρανία με το "Wild Dances", ερμηνευμένο από τη Ρουσλάνα και γραμμένο από την ίδια και τον Ολεξάντερ Ξενοφόντοφ (το σύζυγο της). Αυτή ήταν η πρώτη νίκη της Ουκρανίας στο διαγωνισμό, 1 χρόνο μετά το ντεμπούτο της. Η Σερβία και Μαυροβούνιο, η Ελλάδα, η Τουρκία και η Κύπρος ολοκλήρωσαν την πρώτη πεντάδα, αντίστοιχα. Αυτή ήταν και η τρίτη συνεχής χρονιά στην οποία το διαγωνισμό κέρδισε μια γυναίκα, ερμηνεύοντας ένα τραγούδι που αποτελείται τουλάχιστον εν μέρει από τον εαυτό της (που ήταν οι δύο προηγούμενες Marie N και Σερτάμπ Ερενέρ, οι οποίες συνυπέγραψαν τα τραγούδια τους για το 2002 και 2003).

Εκείνη η χρονιά ήταν η πρώτη φορά που μια μη νικηφόρα συμμετοχή σημείωσε πάνω από 200 βαθμούς. Πριν από αυτόν τον διαγωνισμό, μόνο οι νικητήριες συμμετοχές το και το κατάφεραν να σκοράρουν πάνω από 200 βαθμούς. Σε αυτό το διαγωνισμό, τα τραγούδια που τερμάτισαν στην πρώτη τριάδα πήραν πάνω από 200 βαθμούς.
Λεχ Βαλέσα

Ο Λεχ Βαλέσα (πολ.: "Lech Wałęsa", σωστότερη προφορά: Βαουένσα, 29 Σεπτεμβρίου 1943) είναι Πολωνός πρώην ακτιβιστής, συνιδρυτής του ιστορικού συνδικάτου «Αλληλεγγύη» ("Solidarność"), πολιτικός, πρόεδρος της χώρας από το 1990 ως το 1995.
Κοινοβούλιο της Φραγκφούρτης

thumb|right|350px|Το Κοινοβούλιο της Φραγκφούρτης στην εκκλησία του Αγίου Παύλου
Το Κοινοβούλιο της Φραγκφούρτης (Γερμανικά: Frankfurter Nationalversammlung, Εθνοσυνέλευση Φραγκφούρτης) συνεδρίαζε από τις 18 Μαΐου 1848 ως τις 31 Μαΐου 1849 στην εκκλησία του Αγίου Παύλου στην Φραγκφούρτη. Ήταν η πρώτη βουλή που εκλέχθηκε με ελεύθερες εκλογές για ολόκληρη την τότε Γερμανία. Ήταν επίτευγμα της Γερμανικής επανάστασης στην Γερμανική Ομοσπονδία.

Το Κοινοβούλιο πρότεινε επίσης μια συνταγματική μοναρχία με επικεφαλής έναν κληρονομικό αυτοκράτορα. Ο Πρώσος βασιλιάς Φρειδερίκος Γουλιέλμος Δ΄ αρνήθηκε να δεχθεί το αξίωμα του αυτοκράτορα, όταν προσφέρθηκε να τον με το σκεπτικό ότι ένα τέτοιο σύνταγμα και μια τέτοια προσφορά ήταν η περικοπή των δικαιωμάτων των αρχόντων των επιμέρους γερμανικών κρατών. Κατά τον 20ο αιώνα, ωστόσο, σημαντικά στοιχεία του συντάγματος της Φραγκφούρτης έγιναν μοντέλα για το Σύνταγμα της Βαϊμάρης του 1919 και του Συντάγματος της Ομοσπονδιακής Δημοκρατίας της Γερμανίας (Grundgesetz) του 1949.

Κατηγορία:Πολιτική της Γερμανίας
Τζόρτζιο Καβατσάνο

200px|left|thumb|Ο Τζόρτζιο Καβατσάνο
right|350px|thumb|Δείγμα δουλειάς του Ιταλού καλλιτέχνη
Ο Τζόρτζιο Καβατσάνο ("Giorgio Cavazzano", Βενετία, 19 Οκτωβρίου 1947) είναι Ιταλός σχεδιαστής κόμικς, ο οποίος έκανε τα πρώτα του βήματα σε ηλικία μόλις 14 ετών, στο πλευρό του διάσημου Ρομάνο Σκάρπα, εργαζόμενος ως μελανωτής και χρωματιστής στις ιταλικές εκδόσεις των κόμικς του Ντίσνεϋ. Το 1967, στην ηλικία των 20 ετών, έκανε το ντεμπούτο του σαν σχεδιαστής.

Ανήκοντας στη νέα γενιά των δημιουργών, ο Καβατσάνο κατάφερε να συνδυάσει την κλασσική τεχνοτροπία των ιστοριών του Γουώλτ Ντίσνεϋ και τη σύγχρονη τεχνολογία, παρουσιάζοντας μια μοντέρνα εκδοχή της σειράς. Το 1988 άφησε τις ιταλικές παραγωγές της Ντίσνεϋ και εργάστηκε στο γαλλικό περιοδικό "Pif". Σήμερα ανήκει πάλι στο δυναμικό του "Topolino", του ιταλικού Μίκυ Μάους. Το 2006 σχεδίασε ένα τεύχος του ιταλικού Σπάιντερμαν, με τίτλο "Il Segreto del vetro".

Δουλειές του δημοσιεύθηκαν στα έντυπα της "Ντίσνεϋ" σε όλο τον κόσμο, κυρίως στην Ευρώπη. Στην Ελλάδα στα περιοδικά "Μίκυ Μάους", "Κλασσικά", "Ντόναλντ", "Σούπερ Μίκυ" και σε άλλα.

Βραβεύθηκε πολλές φορές για τη συνεισφορά του στην 9η τέχνη, ενώ έχει ασχοληθεί επίσης με τη διαφήμιση.
Ρομάνο Σκάρπα

right|280px|thumb|Χαρακτηριστική δουλειά του Ιταλού δημιουργού

O Ρομάνο Σκάρπα ("Romano Scarpa", 27 Σεπτεμβρίου 1927 - 23 Απριλίου 2005) ήταν καλλιτέχνης και συγγραφέας, ο πλέον φημισμένος Ιταλός σχεδιαστής των ιστοριών του "Walt Disney".
Γεννήθηκε στις 27 Σεπτεμβρίου 1927 στη Βενετία και πέθανε στις 23 Απριλίου 2005 στη Μάλαγα. 

Ο Σκάρπα θεωρείται από πολλούς σαν ο μέντορας των Ιταλικών κόμικς της Ντίσνεϋ. Από το ξεκίνημά του δύο πάθη τον χαρακτηρίζουν: Τα κινούμενα σχέδια και η τέχνη της διασκέδασης ("animation") για τα οποία εγκαταλείπει τις προγραμματισμένες εμπορικές σπουδές του. Μετά το Β' Παγκόσμιο πόλεμο ιδρύει ένα στούντιο στο οποίο μετατρέπει σε κινούμενα σχέδια κάποιες από τις ιστορίες του Χανς Κρίστιαν Άντερσεν. Στη συνέχεια (1953) δουλεύει για τον Ιταλό εκδότη Μοντατόρι, όπου ξεκίνησε να δημιουργεί ιστορίες των ηρώων του Ντίσνεϋ για το περιοδικό "Topolino" , εμφανώς επηρεασμένος από την τεχνοτροπία του Φλόιντ Γκόντφρεντσον  αλλά και του Καρλ Μπαρκς.

Παρότι βασικά σχεδιαστής ιστοριών με πρωταγωνιστή τον Μίκυ, ο Σκάρπα δεν παρέλειψε να φιλοτεχνήσει μερικές από τις κλασσικότερες σειρές του Ντόναλντ Ντακ. Παράλληλα, πρόσθεσε ο ίδιος και νέους χαρακτήρες στο σύμπαν του "Μίκυ Σίτι" και της "Λιμνούπολης". Η εξαιρετική δουλειά του επηρέασε με τη σειρά της, άλλους νεώτερους καλλιτέχνες, όπως ο Τζόρτζιο Καβατσάνο.

Αρκετές από τις ιστορίες του δημοσιεύθηκαν στις ΗΠΑ από τις εκδόσεις "Gladstone", κάτι που συνέβαινε πρώτη φορά για Ιταλό δημιουργό.
Ο Σκάρπα εργάσθηκε κυρίως για τα κόμικς του Ντίσνεϋ, ωστόσο κατά καιρούς συνήθιζε να στρέφεται σε άλλους ήρωες, όπως οι "Lupo", "Angelino" ή "Yogi Bear".

Τη δεκαετία του '70 επέστρεψε στη συγγραφή και συνέχισε έως το τέλος της ζωής του. Εν τω μεταξύ, αναζητώντας ευνοϊκότερο κλίμα, μετακόμισε στην Ισπανία, αλλά προηγουμένως, είχε προλάβει να δημιουργήσει μια εκπληκτική ιστορία για τους Ολυμπιακούς Αγώνες της Σεούλ (1988), περισσότερο γνωστή σαν "Paperolimpiadi". Το 1994 εγκαταστάθηκε στη Μάλαγα, όπου πέθανε το 2005 σε ηλικία 78 ετών.
Γερμανική Επανάσταση 1848-1849

thumb|Επαναστάτες μετά τη νίκη στις 18 Μαρτίου 1848 στην "Breite Straße" του Βερολίνου
Η Γερμανική Επανάσταση 1848-1849 (γερμανικά: "Deutsche Revolution 1848/1849"), αναφερόμενη ως Επανάσταση του Μαρτίου (γερμανικά: "Märzrevolution") στην αρχική της φάση, είναι μια βίαιη εποχή της γερμανικής ιστορίας που ξεκίνησε το Μάρτιο του 1848. Οι επαναστάσεις έλαβαν μέρος στο έδαφος της Γερμανικής Ομοσπονδίας αλλά και πέρα από τα σύνορά της στα εδάφη των δύο ισχυρότερων αλλά και αντιτιθέμενων δυνάμεων της Αυστρίας και της Πρωσίας, όπως και στην Ουγγαρία, στη Βόρεια Ιταλία και στο Πόζεν.

Οι επαναστάσεις ήταν πράξεις αστικών δημοκρατικών αλλά και εθνικών εξεγέρσεων σε πολλά μέρη της Κεντρικής Ευρώπης του καιρού εκείνου (Επαναστάσεις του 1848).
Τον Ιανουάριο του 1848 είχαν ήδη ξεσηκωθεί Ιταλοί επαναστάτες κατά της ηγεμονίας των Αψβούργων στα βόρια των Απέννινων ορών και εναντίον των Ισπανών Βουρβόνων στα νότια της Ιταλίας. Μετά από τις εξεγέρσεις της Γαλλικής Επανάστασης του 1848 ακολούθησαν και οι Γερμανοί το παράδειγμα και επαναστάτησαν κατά της αριστοκρατίας και της ευρωπαϊκής αποκατάστασης. Οι αναταραχές ξεκίνησαν στην Βάδη και εξαπλώθηκαν μέσα σε λίγες βδομάδες και στα υπόλοιπα κρατίδια της Ομοσπονδίας, ιδρύοντας φιλελεύθερες κυβερνήσεις από το Βερολίνο μέχρι την Βιέννη και διοργανώνοντας εκλογές. 

Ενώ στην αρχή είχαν πολλές επιτυχίες, από το Φθινόπωρο του 1848 άρχισαν να χάνουν την δύναμή τους και τελικά το Μάιο του 1849 η επανάσταση απέτυχε εντελώς. Μέχρι τον Ιούλιο του 1849 γίνονταν προσπάθειες για το πρώτο δημοκρατικό σύνταγμα ενός ενωμένου γερμανικού εθνικού κράτους, το οποίο όμως απέρριψαν οι δυνάμεις της Πρωσίας και της Αυστρίας.
Όμπλαστ του Ιβάνοβο

Το Όμπλαστ του Ιβάνοβο (ρωσικά: "Ивановская область") - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Ιβάνοβο (408.330 κάτοικοι - απογρ. 2010), η Κίνεσμα (97.900) και η Σούγια (65.500). 

Στα βόρεια της περιφέρειας βρίσκεται ο ποταμός Βόλγας. 

Η περιφέρεια Ιβάνοβο συνορεύει με τις περιφέρειες Βλαντίμιρ, Κοστρομά, Νίζνι Νόβγκοροντ και Γιαροσλάβλ.
Το κλίμα είναι εύκρατο ηπειρωτικό.

Η πόλη Σούγια είναι σημαντικό κέντρο παραγωγής υφασμάτων.
Έμμα της Νορμανδίας

Η Έμμα της Νορμανδίας ("Emma of Normandy", 985 – 6 Μαρτίου 1052) βασίλισσα της Δανίας, της Νορβηγίας και της Σουηδίας ήταν κόρη του δουκός της Νορμανδίας Ριχάρδου του Ισχυρού και της δεύτερης συζύγου του Γκούνορ της Νορμανδίας, αδελφή του δούκα Ριχάρδου του Καλού. Με τους γάμους της με τον Έθελρεντ του Ουέσσεξ και τον Κνούτο έγινε βασίλισσα της Αγγλίας, της Δανίας και της Νορβηγίας, ήταν η μητέρα του Εδουάρδου του Εξομολογητή, του Άλφρεντ Έθελινγκ, του Αρθακανούτου, της Γκόντα της Αγγλίας και της Γκουνχίλντα της Δανίας. Μετά τον θάνατο των συζύγων της η Έμμα εξακολουθούσε να μετέχει στην δημόσια ζωή και να έχει ενεργό ρόλο στην πολιτική των γιων της, είναι κεντρικό πρόσωπο στο έργο του 11ου αιώνα "Σύνοψη της αντιβασιλείας της Έμμας" στο οποίο παρουσιάζεται σαν μια από τις μεγαλύτερες βασίλισσες του μεσαίωνα.
Il piccolo Ranger

δεξιά|μικρογραφία|Ο Ρίνγκο Τέλλερ, δημιούργημα της Lina Buffolente
Il piccolo Ranger (ή "Ρίνγκο") είναι χαρακτήρας γουέστερν κόμικς ιταλικής προέλευσης, δημιούργημα του σεναριογράφου Andrea Lavezzolo και του καρτουνίστα Francesco Gamba. 

Το πρώτο τεύχος του περιοδικού κυκλοφόρησε στις 15 Ιουνίου του 1958 και δώδεκα χρόνια αργότερα ο Ρίνγκο έφθασε στην Ελλάδα μέσω της ελληνικής έκδοσης του "Μπλεκ", όπου και δημοσιεύθηκε ως περιεχόμενη σειρά από το 1970 έως και το 1978.

Πολλοί υποστηρίζουν ότι αποτελεί μια απομίμηση του Κάπτεν Μίκι των EsseGesse, ωστόσο γνώρισε ιδιαίτερη επιτυχία, με αποτέλεσμα την ανατύπωσή του, μέσω του περιοδικού "Μικρός Ιππότης" τη δεκαετία του '80. Η σειρά εμφανίσθηκε επίσης και στο περιοδικό Αγόρι, με σχέδιο της Lina Buffolente.

Εκτός του βασικού ήρωα Ringo Teller, άλλοι χαρακτήρες της σειράς είναι η αρραβωνιαστικιά του Claretta, ο Frankie Bellevan, η Annie Quattropistole (μια φιγούρα-καρικατούρα της Kalamity Jane), ο λοχίας O’ Hara, ο Brandy Jim, o Ibram Bamboula κ.α.
Μικρή Πρέσπα

Η Μικρή Πρέσπα (αρχαία ελληνικά: "Μικρή Βρυγηίς", ) είναι μακρόστενη λίμνη, με το μέγιστο μήκος της να φθάνει τα 13,6 χιλιόμετρα και το νοτιότερο άκρο της να καταλήγει στην Αλβανία. Η επιφάνεια της είναι 48,5 τ.χλμ., από τα οποία τα 5 τ.χλμ. βρίσκονται στην Αλβανία. Το βαθύτερο σημείο της είναι 8,4 μέτρα, ενώ το μέσο βάθος της είναι 4 μ.
Όμπλαστ του Οριόλ

Το Όμπλαστ του Οριόλ (ρωσικά: "Орловская область") - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Οριόλ (317.747 κάτοικοι - απογρ. 2010), η Λύβνη (53.600) και το Μτσένσκ (50.300).
Το κέντρο της περιφέρειας διασχίζει ο ποταμός Οκά (ποταμός). 
Η περιφέρεια Οριόλ συνορεύει με τις περιφέρειες Τούλα, Λίπετσκ, Κουρσκ, Μπριάνσκ και Καλούγκα.

Το κλίμα είναι εύκρατο ηπειρωτικό.
Η πόλη Οριόλ είναι σημαντικό κέντρο μηχανολογίας και παραγωγής τροφίμων.
Lancia Kappa

Το Lancia Kappa ήταν ένα μεσαίο πολυτελές αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Lancia, από τον Αύγουστο του 1994 έως τον Ιούλιο του 2000. Αντικατέστησε το Lancia Thema ως το ακριβότερο μοντέλο της εταιρείας, και έφερε το όνομα του ιστορικού Lancia Kappa που κατασκευαζόταν από το 1919 έως το 1922 και είχε επίσης λάβει το όνομά του από την Ελληνική αλφάβητο. Αντικαταστάθηκε από το Lancia Thesis, που αποκαλύφθηκε το 2001 και κυκλοφόρησε το 2002.

Στα πλαίσια της χρήσης κοινών μηχανικών εξαρτημάτων μέσα στον όμιλο της Fiat, το Kappa μοιραζόταν την ίδια πλατφόρμα με την Alfa Romeo 166, αν και στο Kappa η πλατφόρμα αυτή είχε υποστεί αρκετές διαφοροποιήσεις. Δεν υπήρξε ποτέ δεξιοτίμονη έκδοση του Kappa, καθώς το ίδιο έτος που εισήχθη, το 1994, η Lancia αποσύρθηκε από την αγορά του Ηνωμένου Βασιλείου και γενικώς από όλα τα δεξιοτίμονα κράτη.
Όμπλαστ του Ριαζάν

Το Όμπλαστ του Ριαζάν (ρωσικά: "Рязанская область") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Ριαζάν (524.927 κάτοικοι - απογρ. 2010). Στα βόρεια της περιφέρειας βρίσκεται ο ποταμός Οκά. 

Το όμπλαστ του Ριαζάν συνορεύει με τα όμπλαστ της Μόσχας, του Βλαντίμιρ, του Νίζνι Νόβγκοροντ, της Πένζα, του Ταμπόφ, του Λίπετσκ και της Τούλα.Το κλίμα είναι εύκρατο ηπειρωτικό.

Η πόλη Ριαζάν είναι μεγάλο κέντρο μηχανολογίας και παραγωγής τροφίμων.
Επιτροπή Αντιαμερικανικών Δραστηριοτήτων

Η Κοινοβουλευτική Επιτροπή Μη-Αμερικανικών Δραστηριοτήτων (House Un-American Activities Committee - HUAC), γνωστότερη στην Ελλάδα ως Επιτροπή Αντιαμερικανικών Δραστηριοτήτων ή σκέτα "Επιτροπή", ήταν ένα ειδικό ανακριτικό σώμα αποτελούμενο από μέλη της αμερικανικής Βουλής των Αντιπροσώπων (η "Κάτω Βουλή" του Κογκρέσου). Δημιουργήθηκε το 1938 για να διερευνήσει τις υποτιθέμενες ύποπτες και ανατρεπτικές δραστηριότητες από πλευράς ιδιωτών πολιτών, δημοσίων υπαλλήλων και εκείνων των οργανώσεων που υποπτεύονταν ότι έχουν κομμουνιστικούς δεσμούς. Το 1969, η Βουλή μετέβαλε το όνομα της επιτροπής σε "Επιτροπή Εσωτερικής Ασφάλειας"(House Internal Security Committee). Όταν η Βουλή κατάργησε την επιτροπή το 1975, τα καθήκοντά της μεταφέρθηκαν στη Δικαστική Επιτροπή του Κογκρέσου.

Η Επιτροπή έγινε παντοδύναμη στην πολιτική σκηνή των ΗΠΑ κατά τη δεκαετία του '50, επιδιδόμενη σε ένα σύγχρονο «κυνήγι μαγισσών» εναντίον όσων καλλιτεχνών (και ειδικά του Χόλυγουντ) ήταν ή θεωρούνταν αριστεροί. Στη συλλογική μνήμη έχει συνδεθεί με το Τζόζεφ Μακάρθυ, επειδή ο συγκεκριμένος γερουσιαστής συνεισέφερε στο αντικομμουνιστικό κλίμα που καθιστούσε κοινωνικά αποδεκτές τις ακρότητες της Επιτροπής, μολονότι ποτέ δε συμμετείχε άμεσα σε αυτήν. Ο Μακάρθυ ήταν πρόεδρος της Κυβερνητικής Επιτροπής Επιχειρήσεων και της Μόνιμης Υποεπιτροπής Ερευνών της Γερουσίας των ΗΠΑ, όχι της Βουλής.
Όμπλαστ της Τούλα

Το Όμπλαστ της Τούλα (ρωσικά: "Тульская область") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τούλα (501.169 κάτοικοι - απογρ. 2010) και το Νοβομοσκόφσκ (131.386). 
Στο όμπλαστ βρίσκεται ο ποταμός Ντον.

Το όμπλαστ της Τούλα συνορεύει με τα όμπλαστ της Μόσχας, του Ριαζάν, του Λίπετσκ, του Οριόλ και της Καλούγκα. Το κλίμα είναι εύκρατο ηπειρωτικό.

Η πόλη Τούλα είναι κέντρο της χημικής βιομηχανίας.
Όμπλαστ του Σμολένσκ

Το Όμπλαστ του Σμολένσκ (ρωσικά: "Смоленская область", ανεπίσημα γνωστή και ως Σμολένστσινα, ρωσικά: Смоле́нщина) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Σμολένσκ (326.861 κάτοικοι - απογραφή 2010) και η Βιάζμα (57.101) 

Στα βόρεια του όμπλαστ βρίσκεται ο ποταμός Δνείπερος. 

Το όμπλαστ του Σμολένσκ συνορεύει με τα όμπλαστ της Μόσχας, της Καλούγκα, του Μπριάνσκ, του Τβερ, του Πσκοφ, καθώς και την Λευκορωσία από δυτικά. Το κλίμα είναι εύκρατο ηπειρωτικό.

Η πόλη Σμολένσκ είναι κέντρο παραγωγής τροφίμων.

Κύριοι τομείς της τοπικής οικονομίας είναι η παραγωγή τροφίμων αλλά και η παραγωγή ηλεκτρικής ενέργειας. Άλλος ένας τομέας της τοπικής οικονομίας είναι η γεωργία αλλά και η κτηνοτροφία.
Όμπλαστ του Τβερ

Το Όμπλαστ του Τβερ (ρωσικά: "Тверская область") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τβερ (403.606 κάτοικοι - απογρ. 2010) και Ρζεβ (61.982). Πριν από 1990 ονομάζονταν "περιφέρεια Καλίνιν".
Στο όμπλαστ βρίσκεται ο ποταμός Βόλγας. 
Το όμπλαστ του Τβερ συνορεύει με τα όμπλαστ της Μόσχας, του Σμολένσκ, του Γιαροσλάβλ, της Βόλογκντα, του Πσκοφ και του Νόβγκοροντ.
Το κλίμα είναι εύκρατο ηπειρωτικό.

Η πόλη Τβερ είναι κέντρο της μηχανολογίας.
Γκιόργκι Κολόνικς

Ο Γκιόργκι Κολόνικς ("György Kolonics") ήταν Ούγγρος αθλητής του κανόε καγιάκ, ο οποίος αναδείχθηκε Ολυμπιονίκης στο άθλημά του και επίσης κατέκτησε 15 χρυσά μετάλλια σε Παγκόσμια πρωταθλήματα, αριθμός που αποτελεί ρεκόρ.
Γκενάντι Βολνόφ

O Γκενάντι Βολνόφ ("Gennadi Georgievich Volnov", ρωσικά: Геннадий Георгиевич Вольнов) ήταν Ρώσος καλαθοσφαιριστής, ο οποίος αναδείχθηκε Ολυμπιονίκης το 1972 παίζοντας με την ομάδα της Σοβιετικής Ένωσης.
Τζακ ο Αντεροβγάλτης

Τζακ ο Αντεροβγάλτης (αγγλικά: "Jack the Ripper") είναι το ψευδώνυμο που δόθηκε σε έναν αγνώστου ταυτότητας δολοφόνο ο οποίος δρούσε στην περιοχή Ουάιτσάπελ του Λονδίνου στα τέλη του 19ου αιώνα ξεκινώντας από το 1888. Το όνομα άρχισε να χρησιμοποιείται απο την μέρα που κάποιος έστειλε ένα γράμμα στο Κεντρικό Γραφείο Ειδήσεων του Λονδίνου, ισχυριζόμενος πως είναι ο δολοφόνος με αυτό το όνομα.

Τα θύματα ήταν γυναίκες οι οποίες έβγαζαν χρήματα ως πόρνες. Οι φόνοι συνέβαιναν σε δημόσιους χώρους (εκτός από τον φόνο της Μαίρη Τζέιν Κέλλυ) την νύχτα ή τα ξημερώματα. Ο λαιμός των θυμάτων ήταν κομμένος και το σώμα ήταν ακρωτηριασμένο. Διάφορες θεωρίες υποστηρίζουν πως τα θύματα στραγγαλίζονταν πρώτα έτσι ώστε να μην φωνάζουν, κάτι το οποίο εξηγεί και την έλλειψη αίματος στις σκηνές των εγκλημάτων. Η αφαίρεση των εσωτερικών οργάνων από τρία θύματα έκανε μερικούς αστυνομικούς της εποχής να πιστεύουν πως ο δολοφόνος κατείχε ανατομική ή χειρουργική γνώση.

Οι εφημερίδες άρχισαν να δίνουν όλο και πιο εκτεταμένη προβολή στο θέμα, κυρίως στην αγριότητα των επιθέσεων και στην αδυναμία της αστυνομίας στο να συλλάβει τον δολοφόνο, ο οποίος φαίνεται ότι ξέφευγε από την αστυνομία για μερικά λεπτά.

Επειδή η ταυτότητα του δολοφόνου δεν επιβεβαιώθηκε ποτέ η ιστορία των γεγονότων έχει λάβει και ένα χαρακτήρα αστικού μύθου με μια μίξη ιστορικών και φανταστικών στοιχείων. Πολλοί συγγραφείς, ιστορικοί και ερασιτέχνες ερευνητές έχουν προτείνει διάφορες θεωρίες σχετικά με την ταυτότητα (ή ταυτότητες) του δολοφόνου και των θυμάτων του.
Doda

Η Dorota Rabczewska (15 Φεβρουαρίου 1984), γνωστή ως Doda, είναι Πολωνή τραγουδίστρια.
Ντενπασάρ

Η Ντενπασάρ είναι πόλη της Ινδονησίας που βρίσκεται στο νότιο μέρος του νησιού Μπαλί και είναι η πρωτεύουσα του. Οι μόνιμοι κάτοικοι της πόλης είναι 788.445 (2010).
Σαμίρ Κουντάρ

Ο Σαμίρ Κουντάρ (20 Ιουλίου 1962 - 19 Δεκεμβρίου 2015) ήταν Δρούζοι Λιβανέζος, μέλος του Μετώπου για την Απελεύθερωση της Παλαιστίνης, ο οποίος είχε καταδικαστεί για φόνο από ισραηλινό δικαστήριο.
Ρόαλντ Νταλ

Ο Ρόαλντ Νταλ ("Roald Dahl", 13 Σεπτεμβρίου 1916 – 23 Νοεμβρίου 1990) ήταν Βρετανός συγγραφέας νορβηγικής καταγωγής, που έγραψε τόσο βιβλία όσο και σύντομες ιστορίες και θεατρικά έργα. Έγινε ευρύτερα γνωστός κατά τη δεκαετία του 1940 γράφοντας βιβλία για παιδιά και για ενήλικες. Πολέμησε ως πιλότος της ΡΑΦ στην Ελλάδα κατά τη Γερμανική εισβολή τον Απρίλιο του 1941.
Χάραλντ Α΄ της Δανίας

thumb|right|250px|Η βάπτιση του Χάραλντ του Κυανόδοντα από τον ιερέα Πόππα (960) σε γλυπτό του 1200
Ο Χάραλντ Α΄ της Δανίας ή Χάραλντ ο Κυανόδους ("Αρχ. Νορβηγικά : Haraldr Gormsson" , ... – 986/987) βασιλιάς της Δανίας (958 – 985) ήταν γιος και διάδοχος του Γκορμ του Παλαιού και της Τάιρα.
Έντγκαρ Α΄ ο Ειρηνικός

thumb|right|250px|Ο Έντγκαρ ο Ειρηνικός σε τοιχογραφία της εποχής του στο αβαείο του Νιού Μίνστερ (966)
Ο Έντγκαρ Α΄ ο Ειρηνικός (943 - 8 Ιουλίου 975) βασιλιάς της Αγγλίας (959 - 975) ήταν νεώτερος γιος του Εδμόνδου Α΄ της Αγγλίας και της Έλφγκιφου του Σάφτεσμπουρι διάδοχος του αδελφού του Έντουι της Αγγλίας. Τον πατέρα του Εδμόνδο διαδέχτηκε (946) ο θείος του Έντρεντ της Αγγλίας και αυτόν στην συνέχεια όταν πέθανε άτεκνος (955) ο ανιψιός του και μεγαλύτερος αδελφός του Έντγκαρ Έντουι, τον Έντουι που πέθανε πρόωρα διαδέχθηκε ο Έντγκαρ (959) σε πρώιμη εφηβική ηλικία. Σαν βασιλιάς εδραίωσε την εξουσία του με μεγάλη πολιτική σταθερότητα, ο κύριος σύμβουλος του ήταν ο Άγιος Ντάνσταν τον οποίο ο Έντγκαρ ανακάλεσε από την εξορία και τον τοποθέτησε αρχιεπίσκοπο του Καντέρμπερι. Το κορυφαίο γεγονός της βασιλείας του ήταν η τελετή στέψης του στο Μπαθ (973) που οργανώθηκε από τον ίδιο τον Ντάνσταν αποτελώντας την βάση των σύγχρονων τελετουργικών στέψης. Μετά τον θάνατο του τον διαδέχθηκε ο μεγαλύτερος γιος του Εδουάρδος ο Μάρτυρας αν και η διαδοχή ήταν υπό αμφισβήτηση επειδή ο Εδουάρδος ήταν νόθος. Ο Έντουι δεν ήταν δημοφιλής βασιλιάς, την περίοδο που κυβερνούσε σημειώθηκαν συγκρούσεις ανάμεσα στους ευγενείς και την εκκλησία με αποκορύφωμα την σύγκρουση μεταξύ του Αγίου Ντάνσταν και του αρχιεπισκόπου Όντα, το 957 οι ευγενείς της Μερκίας και της Νορθούμπριας υποστήριξαν τον Έντγκαρ. Μια σύγκλιση ευγενών ανακήρυξε τον Έντγκαρ βασιλιά στις περιοχές βόρεια του Τάμεση. Ο Έντουι πέθανε πρόωρα χωρίς απογόνους τον Οκτώβριο του 959 και ο Έντγκαρ ανακηρύχτηκε βασιλιάς της Αγγλίας σε ηλικία 16 ετών.
Γκρέτα Γκάρμπο

Το μνήμα της Γκρέτα Γκάρμπο στη [[Στοκχόλμη]]
Η Γκρέτα Γκάρμπο (πραγματικό όνομα: Γκρέτα Λοβίσα Γκούσταφσον, σουηδικά: "Greta Lovisa Gustafsson", 18 Σεπτεμβρίου 1905 - 15 Απριλίου 1990) ήταν Σουηδέζα ηθοποιός του κινηματογράφου κατά τη διάρκεια της εποχής του βωβού κινηματογράφου και μέρους της Χρυσής εποχής του Χόλιγουντ.

Η Γκάρμπο θεωρείται μια από τις μεγαλύτερες αλλά και πιο μυστηριώδεις ηθοποιούς της Metro-Goldwyn-Mayer αλλά και του Χόλιγουντ γενικότερα. Συνολικά πρωταγωνίστησε σε 31 ταινίες, με πρώτη ομιλούσα την "Άννα Κρίστι" (1930). Προτάθηκε 4 φορές για το βραβείο Όσκαρ ερμηνείας Α' γυναικείου ρόλου αλλά ποτέ δεν το κατέκτησε. Αντίθετα της απονεμήθηκε το 1955 τιμητικό Όσκαρ για τις αξέχαστες ερμηνείες της, η ίδια όμως δεν παρέστη αυτοπροσώπως για να το παραλάβει. Το Αμερικανικό Ινστιτούτο Κινηματογράφου την έχει κατατάξει πέμπτη στη λίστα με τις 25 μεγαλύτερες σταρ όλων των εποχών.
Χάραλντ Β΄ της Δανίας

O Χάραλντ Β΄ της Δανίας ("Harald 2.", 989 – 1018) ήταν βασιλιάς της Δανίας (1014 – 1018), μεγαλύτερος γιος και διάδοχος του βασιλιά της Δανίας Σβεν Α΄ του διχαλογένη και της Σίγκριντ της Υψηλής. Έμεινε αντιβασιλιάς στην Δανία την εποχή που ο πατέρας του εκστράτευε στην Αγγλία κατά το βασιλιά Έθελρεντ του πρεσβύτερου με τον μικρότερο αδελφό του Κνούτο. Διαδέχθηκε τον πατέρα του στην Δανία, ενώ τον ίδιο σε τέσσερα χρόνια τον διαδέχθηκε ο αδελφός του Κνούτος, που ήταν ήδη βασιλιάς της Αγγλίας.





Κατηγορία:Βασιλείς της Δανίας
Αρχή Ηλεκτρισμού Κύπρου

thumb|right|200px|Τα γραφεία της Αρχής Ηλεκτρισμού Κύπρου στη Λευκωσία.
Η Αρχή Ηλεκτρισμού Κύπρου (Α.Η.Κ.) σήμερα κατέχει το μονοπώλιο στην παραγωγή ηλεκτρικής ενέργειας στην Κύπρο, παρά το γεγονός ότι η αγορά είναι ανοικτή σε άλλες εταιρείες. Είναι επίσης ιδιοκτήτρια του συστήµατος µεταφοράς καθώς και ιδιοκτήτρια και υπεύθυνη για την διαχείριση του συστήµατος διανοµής.

Λειτουργεί μέσω τριών σταθμών παραγωγής ηλεκτρικής ενέργειας που χρησιμοποιούν ως καύσιμο το ντίζελ:

* Δεκέλεια
* Μονή 
* Βασιλικός 

Η συνολική παραγωγή ηλεκτρικής ενέργειας το 2005 ήταν 4348,0 GW.